钦定古今图书集成/明伦汇编/人事典/第041卷 > 册府元龟 > 《名字》
## 钦定古今图书集成/明伦汇编/人事典/第041卷 > 册府元龟 > 《名字》

古称“孩而名之，冠而字之”，盖以名者义之制，字者名
之饰，先民之论，其亦多矣。故吐情自纪，名以示谦，均
体相称，字以为重。质文既变，单兼并兴，要在顺言，亦
无定义。然五废之说，虑防大物；《三复》之旨，弥昭景行。
随时损益，其说靡记。至有兆兴天，赋叶应梦，受命卜
筮以考休吉，稽事类以择淑令，或避嫌变易，或受赐
旌别，咸有伦理，率用论次。《传》曰：“人治之大也”，可不慎
欤！